    


                    AR/A.T.              

ДО

ОБЩИНСКИ СЪВЕТ

БУРГАС

Д  О К  Л  А  Д  Н  А    З  А  П  И  С  К  А

ОТ ДИМИТЪР НИКОЛОВ НИКОЛОВ

КМЕТ НА ОБЩИНА БУРГАС

         ОТНОСНО: Отстъпване безвъзмездно право на ползване на част от недвижим имот – публична общинска собственост, няходящ в кв. Лозово, гр. Бургас, за нуждите на „Народно читалище Тракия – 1930“ 
УВАЖАЕМИ ОБЩИНСКИ СЪВЕТНИЦИ,
Община Бургас е собственик на административна едноетажна масивна сграда – кметство на кв. Лозово, гр. Бургас, построена в УПИ ІІІ в кв. 20 по плана на квартала, актувана с Акт №4987/12.05.2008г. за публична общинска собственост. 
Въз основа на Решение на Общински съвет – Бургас, прието по т. 18 от дневния ред на проведеното на 19.06.2008г. заседание (Протокол №10), Община Бургас е сключила договор с „Народно читалище Тракия - 1930” за безвъзмездно право на ползване на обособен обект, находящ се в цитираната сграда, състоящ се от четири помещения с обща застроена площ 101 кв.м, за срок от 5 години, който е изтекъл  на 01.09.2013г. 
В Община Бургас е постъпила докладна записка вх. №65-00-487/ 10.10.2013г. от Пенка Динкова Панайотова – Председател на Сдружение с нестопанска цел „Народно читалище Тракия - 1930”, със седалище и адрес на управление: кв. Лозово, ул. „Хаджи Димитър“ №1, вписано с решение от 24.10.1997г. в Регистъра на юридическите лица с нестопанска цел под №171, том 6, стр. 92 по ф.д. 3319/1997г., с искане за подновяване на договора за безвъзмездно ползване на общинския имот, за нуждите на читалището, с цел развитие и обогатяване на културния живот, социалната и образователна дейност в кв. Лозово, запазване на обичаите и традициите на българския народ, разширяване на знанията на жителите на квартала и приобщаването им към ценностите и постиженията на науката, изкуството и културата.

Читалището използва за библиотека временен обект, построен по чл. 120 от ППЗТСУ (отм.) в УПИ ІІІ в кв. 20 по плана на кв. Лозово, представляващ метален павилион със застроена площ 68,55 кв.м, разположен в източната част на имота. 

 Съгласно разпоредбата на §4, ал.1 от Преходните и заключителни разпоредби към Закона за народните читалища – “На народните читалища по реда на Закона за държавната собственост и Закона за общинската собственост безвъзмездно се отстъпва право на ползване върху сградите и други недвижими имоти, предоставени им до влизане в сила на този закон от държавата и общинските органи за читалищни нужди”. 
Ето защо, предлагам на Общинския съвет – Бургас, на основание чл. 21, ал. 1, т. 8 от ЗМСМА, във връзка с §4, ал. 1 от Преходните и заключителни разпоредби към Закона за народните читалища, да вземе следното
Р  Е  Ш  Е  Н  И  Е:

             Да се предостави на „Народно читалище Тракия – 1930“, ЕФН 0297033191, със седалище и адрес на управление: гр. Бургас, кв. Лозово, ул. „Хаджи Димитър“ №1, представлявано от председателя Пенка Динкова Панайотова, безвъзмездно право на ползване върху част от недвижим имот – публична общинска собственост, представляващ обособен обект, находящ се в административна сграда - кметство на кв. Лозово, построена  в УПИ ІІІ в кв. 20 по ПУП-ПРЗ на кв. Лозово, гр. Бургас, състоящ се от четири помещения с обща застроена площ 101 кв.м, при граници на обекта: север – външен зид, изток – външен зид, юг –  сервизни помещения, чакалня и лекарски кабинет, запад –административни помещения
, както и метален павилион със застроена площ 68,55 кв.м, разположен в източната част на имота, за срок от 5 (пет) години. 
Приложение: Докладна записка вх. №65-00-487/10.10.2013г.; Акт №4987/12.05.2008г. за публична общинска собственост; Удостоверение за актуално състояние от 24.10.2013г. на БОС; Разпределение на сградата; Скица по ПУП-ПРЗ; Удостоверение за вписване в регистъра на народните читалища.

